La nasse a Springs, centro minerario inte l'area urbana a est de Johannesburg inte la provincia del Gauteng, da Isidore a Nan Gordimer. I so zenidori i xe intranbi imigrai zudii: el pare el se giera trasferìo in Sud Africa da la Letonia, la mare da Londra. Uncuò la vive a Johannesburg. Durante la so zoventù la riceve na educazion de stampo catolego, la mare a la spenze fin da chiea a lezar e a intaressarse al mondo che el la circonda: la scuminzia cussita a descoverzar el rassismo del qual la xe inpregnada la società inte la qual ela la vive. La se iscrive a l'Università de Witwatersrand onde che che la seve i corsi del primo ano, ma la destaca i studi senza diplomarse; qua la toca co man le bariere esistenti intra i zoveni studenti bianchi e i mori anca inte l'istruzion universitaria. Inte sti ani la intra in contato co l'African National Congress e la scuminzia la so lota contra la descrimenazion rassial. Inte i ani '60 E '70 la insigna inte algune università dei Stati Unii. La se bate parché el Sudàfrica el riesamenasse e el ritratasse le pluridiesenal pułìtega de Apartheid. Tante de le so opare le fronta la question de le tension morai e psicoloseche dovue a la segregazion rassial in ato inte la so patria. La so prima publicazion la xe un breve conto par tosatei, , rivà fora sul inte el 1937. La so prima chiolta, , la xe stà publicà inte el 1949. El primo romanzo , el xe stà publicà inte el 1953.